Lamsrak met 'n olyf-en-roosmarynkors | Food24
Lamsrak met 'n olyf-en-roosmarynkors
2 lamsrakke, beentjies skoongeskraap
vars roosmaryn, fyngekap
16-20 olywe (na gelang van die grootte), ontpit en fyngekap
2 knoffelbolle (skei die knoffelhuisies)
2 x 410 g-blikke botterbone, afgespoel en gedreineer
1 pakkie sondroogtamaties in vinaigrette, gedreineer
Oondtemperatuur: 200C. Voorverhit die oond. Geur die lamsrakke na smaak. Meng die roosmaryn en olywe en druk dit versigtig bo-op die lamsrakke vas. Sit dit in 'n oondroosterpan en sprinkel die knoffelhuisies rondom. Drup olyfolie oor en oondrooster dit vir 25 minute (mediumgaar) of langer na smaak.
Haal die lamsrakke uit die pan en laat dit vir sowat 10 minute in die louoond rus voordat jy dit sny.
Skep die knoffel uit en hou dit eenkant. Gooi die vet uit die oondroosterpan, maar hou net genoeg oor om die ui te soteer. Sit die pan op 'n stoofplaat en soteer die ui totdat dit sag en glansend is. Druk die knoffel uit die huisies (dit sal so sag soos tandepasta wees) en gooi dit by die ui. Gooi ook die botterbone, tamaties en omtrent 80 ml water by. Verhit tot alles deurwarm is. Proe en geur, indien nodig.
Sit dit voor: Sny die lamsrakke in porsies. Pak die roketblare op die borde, skep 'n porsie botterboneen-tamaties bo-op en dan die lamsrakke. Sit voor.